Document ID: /roh_data/filtered/fineweb-2-filterrobots_roh.jsonl.gz/44453

Tar il project vai per realisar ina construcziun da laina cun in diever multifuncziunal. Oravant tut vai per la lavur publica forestala. En quest connex duai il bajetg servir sco lieu per scolaziun e furmaziun per mastergns da guaud, scolas, uniuns, organisaziuns, ed ulteriuras persunas interessadas al guaud. Las persunas che dovran la chamona duain vegnir sensibilisadas per ils temas guaud, natira e cuntrada. Ella stat dentant er a disposiziun ad autoritads, firmas, societads e persunas privatas sco lieu da dieta e per occurrenzas socialas e culturalas.
La chamona duai avair ina gronda stanza averta e centrala cun grondas fanestras. Questa sala duai esser pussibel d'engrondir cun ina gronda terrassa cuverta. Dasper la sala datti ina cuschina ed in magasin. En ina part separada dal bajetg datti lura tualettas, sco er la tecnica ed in magasin da pellets. La part dadora dal bajetg vegn constuida cun laina da laresch da Tusaun. Er dadens duai la maioritad da l'indriz vegnir construì da lain indigen. Stgaudà vegn il bajetg cun pellets.